text: Politiet: Vi håber at komme i gang med tekniske undersøgelser torsdag
  14 februar 2017 kl. 12.51
  De brandtekniske undersøgelser af Petersmindehallen, som brændte natten til mandag, kan først komme i gang torsdag, da ilden har ulmet.
  Efterslukningsarbejdet af Petersmindehallen i Vejle tager tid.
  Mandag aften var der fortsat masser af gløder i resterne af den gamle idrætshal, og ved midnatstid besluttede brandvæsnet at hælde brandhæmmende skum ud over gløderne.
  Carsten Thostrup, vicepolitiinspektør, Sydøstjyllands Politi: "Det er tidligst sikkert at bevæge sig ind i området torsdag morgen, men så håber vi også at komme igang med nærmere undersøgelser af mulige brandårsager."
  Det tager derfor flere dage, før teknikere kan undersøge området og finde årsagen til branden, fortæller vicepolitiinspektør ved Sydøstjyllands Politi, Carsten Thostrup tirsdag til TV SYD.
  - Det er tidligst sikkert at bevæge sig ind i området torsdag morgen, men så håber vi også at komme i gang med nærmere undersøgelser af mulige brandårsager, siger Carsten Thostrup.
  Efterforskningen af branden er i fuld gang, og politiet afhører lige nu vidner i området. De ønsker at komme i kontakt med borgere, der har set eller hørt noget.
  Har du oplysninger, der kan hjælpe politiet i deres efterforskning, så ring til politiet på telefon 114.
  
  
  